ได้มีโอกาสมาลองทานบุฟเฟห์ ซึ่งไม่ไกลจากออฟฟิต เราก็รวมพลกับเพื่อนๆมากันเลยค่ะ สำหรับเส้นทางมาโรงแรมโนโวเทล มาง่ายค่ะ อยู่ใกล้ๆห้างแพลตินัมประตูน้ำ หรือใครมาบีทีเอส ก็ลงสถานีชิดลม เดินมาทางห้าง Central World และเดินไปทางฝั่ง Isetan เดินผ่านสะพานข้ามคลอง ก็จะเห็นโรงแรมด้านซ้ายมือค่ะ
 
สำหรับห้องอาหาร The Square จะอยู่ชั้น 6 ค่ะ ซึ่งวันที่ไปมีเทศกาลปลาแซลมอนพอดี ซึ่งโปรนี้จะมีทุกวันอาทิตย์ – พฤหัสบดี เริ่มตั้งแต่เวลา 6โมงเย็นถึง 4 ทุ่ม ราคาท่านละ 999++ บาท
 
เข้ามาถึงเราก็ถ่ายรูปก่อนเลยค่ะ ถ่ายแชะไปทั่วเลย เพราะว่าถ้าเริ่มกินเมื่อไหร่ ความขยันในการถ่ายรูปน่าจะลดลง 50% แน่ๆ อิอิ
 
ที่นี่จะแบ่งอาหารเป็นหลายๆโซนค่ะ เพื่อนๆน่าจะทายออกเนอะว่าโซนแรกที่เราไปคืออะไร ก็ขนมไงคะ แหะๆ
- โซนขนมและผลไม้ จะมีทั้งขนมเค้กแบบชิ้นพอดีคำ เค้กแบบเป็นชิ้นใหญ่ให้เราตัดแบ่งเอง และมีผลไม้ด้วยค่ะ
- โซนปลาแซลมอนรมควัน มุมนี้ต้องมาตรงดิ่งมาเลยตามเทศกาลแซลมอนที่ช่วงนี้มีพอดีค่ะ มาถึง เราก็เลยแชะๆ และก็แชะ แบบว่าพยายามหามุมถ่ายจานปลาอลังๆให้สวยโดนใจยากจุง
- โซนแซลมอนครัมเบิล วางอย่างสวยงามเช่นกันโซนนี้ เป็นแนวปลาแซลมอนทอดทานคู่กับซอสค่ะ
- โซนอาหารฝรั่ง จะมีขนมปังแนวฝรั่งเศสทานคู่กับเนย และพิซซ่า
- โซนซุป จะมีซุปฟักทอง และต้มยำซีฟู้ดค่ะ
- โซนอาหารแบบตักทานได้ตามใจชอบ จะมีทั้งแนวปลา หมู ชีสๆ ผัดผัก แกงกะหรี่ ฉู่ฉี่ ซึ่งทั้งอบ ต้ม ผัด อยากตักเมนูไหน ก็เปิดฝาและตักใส่จานเลยค่ะ
- โซนสลัด จะมีผักสดหลายๆแบบ แครอท แตงกวา ถั่วแดง และมะเขือเทศ พร้อมน้ำสลัดให้เลือกหยิบเลือกราดได้ตามใจค่ะ
- โซนคานาเป้ มาแบบหน้าตาสวยงาม มีหลากหลายให้เลือก ชอบหน้าไหนก็หยิบๆเลยจ้า
- โซนอาหารญี่ปุ่น เป็นมุมที่ถ่ายอยู่นานเช่นกัน เพราะว่าแต่ละหน้าตาสวยดีค่ะ ทั้งปูอัด ไข่หวาน กุ้ง ปลาดิบชนิดต่างๆ และแคริฟอร์เนียมากิ
- โซนของทอด จะมาแบบสีเหลืองอร่ามด้วยไฟที่ส่องได้สีเหลืองนวลๆ
- โซนอาหารจีน จะมีเป็ดย่าง หมูแดง ติ่มซำที่มีทั้งขนมจีบซาลาเปา เกี๋ยวน้ำกุ้งและหมู ใกล้ๆโซนนี้ยังมีมุมสั่ง ปลาแซลมอนนึ่งซีอิ๊วด้วยค่ะ
- โซนอาหารไทย จะเสริฟมาเป็นคำเล็กๆ ให้ทานง่ายๆ เช่น ส้มตำ น้ำตกคอหมูย่าง ยำปลาดุกฟู
- โซนบาร์บีคิว จะเป็นการหยิบของดิบใส่จานไปให้พนักงานทำให้ค่ะ ซึ่งเราสามารถวางเบอร์ที่หยิบจากโต๊ะไว้ในจาน เมื่อพนักงานทำเสร็จจะมาเสริฟตามเบอร์ให้ค่ะ ซึ่งมีทั้ง ปลาแซลมอน ปลาดอรี่ ไก่ หมู เนื้อ และบาร์บีคิวเสียบไม้
- โซนไอศกรีม จะมีไอศกรีม 2 รสค่ะ วันที่ไปเป็นรสมะม่วงเชอร์เบท กับ กาแฟ และท้อปปิ้งต่างๆ
 
มาเริ่มกันดีกว่าว่าแต่ละเมนูเป็นอย่างไร เนื่องจากเรายังป่วยอยู่นิดๆ ก็เลยไม่สามารถทานได้ครบทุกไลน์แบบสมัยก่อน ก็ขอรีวิวแต่ส่วนที่ได้ทานนะคะ
 
#เป็ดย่างและหมูแดง อร่อยดีค่ะ เป็ดหนังบาง เนื้อนุ่ม หมูแดงหั่นชิ้นหนาดีแต่นุ่มเลยทานได้เต็มปากเต็มคำ บอกเลยว่าจานนี้ทานแล้วต้องเบิ้ลค่ะ
 
#แซลมอนรมควัน เนื้ออร่อยดี ไม่เหนียวมีหอมๆรมควัน แต่ทานเรื่อยๆแอบเค็มไปนิดนึง ควรเอาซอสที่ตั้งไว้ที่โซนให้ทานคู่กันไปทานด้วย น่าจะช่วยให้ลดเค็มได้ดีค่ะ
 
#แซลมอนดิบ หั่นมาชิ้นไม่ค่อยสวยงามเท่าไหร่ ทำให้เคี้ยวบางคำเหนียวไปหน่อย
 
#ซูชิและแคลิฟอร์เนียมากิ ไม่ค่อยประทับใจเท่าไหร่ค่ะ ข้าวนิ่มมากจนไปทางแหยะ ส่วนตัวชอบข้าวนุ่มๆหนุบๆมากกว่าค่ะ แต่ปูอัด กุ้ง ถือว่าสดรสชาติใช้ได้ค่ะ
 
#ต้มยำซีฟู้ด รสชาติ มีรสเปรี้ยวไม่จืดไป ส่วนความเผ็ดอาจจะไม่มาก เพราะแนวนานาชาติ หอยชิ้นใหญ่ดี กุ้งตัวเล็กแต่สดดีค่ะ ปลาหมึกก็ไม่เหนียว
  
#ซุปฟักทอง พอใช้ได้ แต่เจือจางไปหน่อย

#พิซซ่า แป้งบางดีไม่เหนียว เป็นหน้าแซลมอนอร่อยดีค่ะ
 
#Mashed Potatoes ชอบๆ หอมๆนุ่มๆละมุนลิ้น อร่อยๆค่ะ
 
#Pork Curry แกงกะหรี่หวานไปหน่อยและยังไม่เข้มข้นหอมเครื่องแกงเท่าไหร่ แต่เนื้อหมูไม่แข็งไปค่ะ
 
#Pork Roulade หมูเนื้อนุ่มหอมๆอร่อยดี มีไส้กรอกตรงกลางเพิ่มรสชาติได้ดีค่ะ
 
#ผัดผักรวมมิตร ออกแข็งไปหน่อย แนวสดกรุบกรอบ เลยรสยังไมใกลมกล่อมเท่าไหร่ แต่ผัดนานให้นิ่มและเข้ากับซอสกว่านี้คงจะโอเคขึ้นค่ะ
 
#Baked Salmon with Butter Caper Sauce ปลาเนื้อนุ่ม ซอสจะมีรสเปรี้ยวๆ ก็อร่อยไปอีกแบบดี
 
#Grilled Dory with Mushroom Cream Sauce ปลาดอรี่เนื้อนุ่มไม่คาว ซอสครีมเห็ดรสละมุนดีหอมๆพริกไทย รสชาติใช้ได้ค่ะ

#บาร์บีคิว ทำมาได้โอเคค่ะ แบบไม่สุกจนแข็งไป ได้ลองทานที่เป็นปลาแซลมอน ยังมีความนุ่มและหอมควันนิดๆใช้ได้ค่ะ
 
#ยำปลาดุกฟู น้ำยำรสหวานเกินไป ไม่ควรราดเยอะค่ะ แต่ปลาดุกฟูกรอบฟูดีค่ะ
 
#ฉู่ฉี่ปลาแซลมอน รสชาติใช้ได้ค่ะ เป็นปลาแซลมอนก็แปลกดี แต่ก็อร่อยใช้ได้นะคะ

ระหว่างทาน พนักงานก็มาสอบถามว่ารับชากาแฟมั้ย ก็เลยสั่งชาร้อนไปค่ะ ใครมาทานก็สั่งเพิ่มได้นะคะ
 
มาต่อกันที่ขนมดีกว่าเนอะ
 
#บลูเบอรี่ชีสเค้ก เนื้อนุ่มๆไปหน่อย แต่ว่ารสชาติพอใช้ได้ค่ะ ออกนุ่มๆมีรสชีสเบาๆ ซอสบลูเบอรี่หวานๆ ทานรวมๆโอเคค่ะ
 
#ขนมปังเนยพุดดิ้ง ซอสวนิลาอร่อยมากกกกกก เราแอบทานขนมปังไม่หมด เพื่อจะได้ไปเติมซอสมาอีกรอบแบบท่วมๆค่ะ (แบบว่าจะเพิ่มขนมปังด้วย ท้องก็ไม่รับแล้วอ่ะดิ)
 
#ไอศกรีมมะม่วงเชอร์เบท เนื้อออกเหนียวแบบว่าพยายามเคาะใส่ถ้วสยแต่ไม่ออก >.< เลยต้องเอาช้อนมาตักออกค่ะ 55 รสชาติกลางๆ ออกสังเคราะห์ไปนิดนึงค่ะ ส่วนรสกาแฟไม่ได้ทานเพราะเป็นคนไม่ทานกาแฟเท่าไหร่ค่ะ
 
#เค้กชิ้นพอดีคำ เนื้อออกแห้งๆฟูๆไปหน่อย มีรสใบเตยที่หอมๆกว่าชิ้นอื่น แต่ก็ไม่ค่อยโดนใจเท่าไหร่ค่ะ
 
#มูสมะม่วง เนื้อนุ่มๆรสหวานอมเปรี้ยว หอมมะม่วงเบาๆ รสชาติโอเคเลยค่ะ
 
#มุสช้อคโกแลต จะสลับชั้นด้วยไวท์ช็อคโกแลตกับช็อคโกแลต เนื้อนุ่มๆหวานๆ ใครชอบทานช็อคโกแลตหวานๆมากกว่าดาร์คๆน่าจะชอบค่ะ
 
#บราวนี่ชาเขียว ออกหนึบๆ ด้านนอกกรอบๆ รสหวานๆ มีรสชาเขียวขมนิดๆตอนกลืน ด้านในมีแทรกถั่วให้ได้กรุบกรอบมันๆด้วย แต่เนื้อออกแข็งแห้งไปนิดค่ะ เหมือนอบนานไปหน่อยเลย
 
#พุดดิ้งสตอเบอรี่ เสริฟมาเป็นถ้วยน่ารัก รสหวานๆทั่วไป มีสตอเบอรี่สดช่วยเพิ่มความเปรี้ยวได้โอเคค่ะ
 
#ผลไม้สด ช่วยตบท้ายมื้อนี้ได้ดีค่ะ

มื้อนี้อิ่มพุงกางเลยค่ะ